Turica sumatranská

{{Infobox rastliny
| Názov = Turica sumatranská
| Obrázok = Conyza sumatrensis-Vergerette de Sumatra-feuillees-20190829.jpg
| Titulok = Turica sumatranská – husto olistená stonka s úbormi v súkvetí.
| Ríša po slovensky = rastliny|Ríša po latinsky = Vegetabilia
| Podríša po slovensky = zelené rastliny|Podríša po latinsky = Viridiplantae, Chlorobionta
| Vývojová línia po slovensky = cievnaté rastliny|Vývojová línia po latinsky = Tracheophyta
| Vývojová vetva po slovensky = semenné rastliny|Vývojová vetva po latinsky = Spermatophyta
| Oddelenie po slovensky = krytosemenné rastliny|Oddelenie po latinsky = Angiospermae
| Trieda po slovensky = pravé dvojklíčnolistové rastliny|Trieda po latinsky = Eudicotidae
| Rad po slovensky = astrotvaré|Rad po latinsky = Asterales
| Čeľaď po slovensky = astrovité|Čeľaď po latinsky = Asteraceae
| Podčeľaď po slovensky = astrovaté|Podčeľaď po latinsky = Asteroideae
| Rod po slovensky = turica|Rod po latinsky = Erigeron
| Druh po slovensky = turica sumatranská|Druh po latinsky = Erigeron sumatrensis
| Synonymá = {{collapsible list|
 Aster ambiguus
 Baccharis ivifolia Conyza altissima Conyza ambigua Conyza bonariensis var. microcephala Conyza bonariensis f. subleiotheca Conyza daveauana Conyza erigeroides Conyza flahaultiana Conyza floribunda var. subleiotheca Conyza gracilis Conyza groegeri Conyza naudinii Conyza sumatrensis Dimorphanthes ambigua Dimorphanthes floribunda Erigeron ambiguus Erigeron bonariensis var. microcephalus Erigeron crispus subsp. naudinii Erigeron daveauanus Erigeron flahaultianus Erigeron musashensis Erigeron naudinii Eschenbachia ambigua}}
|Binomické meno = Erigeron sumatrensis
|Klasifikátor1 = Retz.Observ. Bot. 5: 28 (1788)
|Dátum1 = 1788
}}  

Turica sumatranská () je druh jednoročnej byliny rodu turica, z čeľade astrovité (Asteraceae''). Jej prirodzený areál zahŕňa oblasti od Mexika po tropickú Južnú Ameriku.

 Opis 
Turica sumatranská je jednoročná bylina s vretenovitým, rozkonáreným koreňom. Byľ je priama, pozdĺžne ryhovaná, rovnomerne husto olistená, sivozelená, husto drsne chlpatá, vysoká 10 až 120 cm.

Čepeľ dolných byľových listov je obrátene kopijovitá, najširšia v hornej polovici, celistvookrajová alebo s niekoľkými plytkými zubmi, husto pritisnuto chlpatá, dlhá 40 až 80 mm, široká do 12 mm. Čepeľ horných byľových listov je úzko čiarkovito kopijovitá, celistvookrajová, končistá.

Úbory sú terčotvaré, v počte 50 až 200, valcovité, na báze zaguľatené, usporiadané v hustej, podlhovastej vrcholovej metline. Zákrov je valcovitý, zákrovné listene sa škridlicovo prekrývajú, vonkajšie sú odstávajúco drsne chlpaté, vnútorné zákrovné listene sú až trikrát dlhšie ako vonkajšie zákrovné listene. Lôžko úboru je ploché alebo mierne vypuklé. Okrajové kvety sú rúrkovité, približne také dlhé ako zákrovné listene, krémovo biele, s nepravidelným, krátko laločnatým korunným lemom. Stredové kvety sú veľmi úzko rúrkovité, žltobiele.

Plodmi sú elipsovité, mierne stlačené nažky s dvomi výraznými rebrami, s jednoradovým chocholcom.

 Rozšírenie 
Turica sumatranská je pôvodná v tropickej Južnej Amerike, odkiaľ sa druhotne rozšírila do všetkých subtropických oblastí sveta, kde na mnohých miestach úspešne naturalizovala. Na Slovensku bola iba v posledných rokoch veľmi vzácne zavlečená na niekoľko lokalít v Bratislave.

 Ekológia 
Turica sumatranská osídľuje rumoviská, pusté miesta a okraje komunikácií v silne antropický narušených územiach. Je značne variabilná vo výške byle, v počte úborov a ďalších znakoch ovplyvnených vlhkostnými pomermi stanovišťa. Kvitne od júla do októbra.

 Referencie 

 Iné projekty 

Kategória:Flóra na Slovensku
sumatranská
Kategória:Nepôvodné druhy rastlín
Kategória:Rastliny s bielymi kvetmi
Kategória:Rastliny so žltými kvetmi